Ma nwala kan ɣer tezlit-agi iban-aɣ-d belli acennay-agi, isemmres allus-agi n wawal “ssardin” iwakken ad d-yessiweḍ izen-ines akken iwata wa ad iwehhi ɣer ugraw n yikabaren isertanen i yeṭṭfen adabu di Lezzayer, ad d-sumren isental-nsen igejdanen ilmed n tefranin i diteddun. Yal yiwen seg-sen ihegga-d ahil ameṛkanti iwakken ad d-yini, ma yella yuɣal d aselway ad yeṛgem belli ad ibeddel anagraw n tmurt ɣer wayen yelhan. Ad yefk azref i umdan iwumi yettwakkes, ad d-yeslal Lezzayer tamaynut. Ɣef way-a Zedek Mouloud icuba-ten ɣer win yessnuzuyen ssardin neɣ ɣer yimeṭjaren sumata yal yiwen yeqqaṛ d irden-iw i ittewwan.